"ಲವ್‌ ಮಿ ಡು", "ಪ್ಲೀಸ್‌ ಪ್ಲೀಸ್‌ ಮಿ"ಯ ಯಶಸ್ಸಿನ ನಂತರದಲ್ಲಿ ಈ ತಂಡವು ಇನ್ನೂ ಹೆಚ್ಚಿನ ಯಶಸ್ಸು ಗಳಿಸಿತು ಅಲ್ಲದೆ ಯುಕೆಯ ಸಂಗೀತ ತಂಡಗಳ ಪಟ್ಟಿಯಲ್ಲಿ ಇದು ಎರಡೆನೇ ಸ್ಥಾನವನ್ನು ಜನವರಿ 1963ರ ಬಿಡುಗಡೆಯ ನಂತರದಲ್ಲಿ ಗಳಿಸಿಕೊಂಡಿತು. ದಿ ಕಾರ್ವೆನ್‌ ಕ್ಲಬ್‌ನಲ್ಲಿ ಎಲ್‌ಪಿ ನೇರಪ್ರಸಾರವನನ್ನು ಮಾಡುವ ಉದ್ದೇಶವನ್ನು ಮಾರ್ಟಿನ್‌ ನಿಜವಾಗಿ ಹೊಂದಿದ್ದ. "ಎಣ್ಣೆ ತುಂಬುವ ಟ್ಯಾಂಕ್‌ನಲ್ಲಿ ಇರುವ ಶಬ್ಧ ಗಾಡತೆ"ಯನ್ನು ಹೊಂದಿರುವುದನ್ನು ಗಮನಿಸಿದ ಮಾರ್ಟಿನ್‌ ಅಬೇ ಸ್ಟುಡಿಯೋದಲ್ಲಿ ಒಂದೇ ಸೆಷನ್‌ನಲ್ಲಿ ’ನೇರ ಪ್ರಸಾರದ‍’ ಆಲ್ಬಮ್‌ ಅನ್ನು ಮುದ್ರಿಸುವ ನಿರ್ಧಾರವನ್ನು ಮಾಡುತ್ತಾನೆ. ಹತ್ತು ಹಾಡುಗಳನ್ನು ""ಪ್ಲೀಸ್‌ ಪ್ಲೀಸ್‌ ಮಿ"" ಆಲ್ಬಮ್‌ಗಾಗಿ ಮುದ್ರಿಸಿಕೊಳ್ಳಲಾಯಿತು. ಅಲ್ಲದೆ ಇದರ ಜೊತೆಗೆ ಈಗಾಗಲೇ ಬಿಡುಗಡೆಯಾಗಿದ್ದ ಎರಡು ಆಲ್ಬಮ್‌ಗಳ ನಾಲ್ಕು ಹಾಡುಗಳನ್ನು ಜೊತೆಗೆ ಸೇರಿಸಲಾಯಿತು. ಈ ತಂಡವು ಹೇಗೆ ""ಪ್ಲೀಸ್‌ ಪ್ಲೀಸ್‌ ಮಿ ಆಲ್ಬಮ್‌" ಅನ್ನು ಒಂದೇ ದಿನದಲ್ಲಿ ಬಿಡುಗಡೆ ಮಾಡಲು ಹವಣಿಸಿತು" ಎಂಬುದನ್ನು ಆಲ್‌ಮ್ಯೂಸಿಕ್‌ನ ವಿಮರ್ಶಕರೊಬ್ಬರು "ಈ ಆಲ್ಬಮ್‌ನ ಬಿಡುಗಡೆಯ ಹತ್ತು ವರ್ಷಗಳ ನಂತರವೂ ಕೂಡ ಅದರ ಹುಟ್ಟುವಿಕೆಯಲ್ಲಿಯ ತೀವೃತೆಯಿಂದಾಗಿ ಈ ಆಲ್ಬಮ್‌ ಈಗಲೂ ಕೂಡ ಹೊಸತಾದದ್ದು ಎನಿಸುತ್ತದೆ ಎಂದು ವಿವರಿಸುತ್ತಾರೆ. ಲೆನನ್‌ ಹೇಳುವ ಪ್ರಕಾರ ಅವನು ಮತ್ತು ಮ್ಯಾಕ್‌ಕರರ್ಟ್ನಿ ಹಾಡು ಬರೆಯುವ ಹಂತದಲ್ಲಿ ಬಂದ ಒಂದು ಸಣ್ಣ ಯೋಚನೆಯು ಈ ಆಲ್ಬಮ್‌ನ ರೂಪವನ್ನೇ ಬದಲಾಯಿಸಿತು; " ನಾವು ಹಾಡು ಬರೆಯುವ ಕಡೆ ಮಾತ್ರ ಲಕ್ಷ್ಯ ವಹಿಸಿದ್ದೆವು "ಓ ಲಾ" ಎವರಿ ಬ್ರದರ್ಸ್‌, "ಓ ಲಾ " ಬಡ್ಡಿ ಹೋಲಿ, ಪಾಪ್‌ ಗೀತೆಗಳನ್ನು ಬರೆಯುವಾಗ ನಮ್ಮ ಲಕ್ಷ್ಯ ಕೇವಲ ಒಂದು ಶಬ್ಧವನ್ನು ಹುಟ್ಟಿಸುವುದು ಮಾತ್ರವಾಗಿತ್ತು. ಮತ್ತು ಶಬ್ದಗಳು ಆ ಸಂದರ್ಭಕ್ಕೆ ಅಸಂಬದ್ಧವಾಗಿದ್ದವು."

1963, ಮಾರ್ಚ್‌ರಲ್ಲಿ ಬಿಡುಗಡೆಯಾದ ಈ ಆಲ್ಬಮ್‌ ಬ್ರಿಟೀಷ್‌‍ ಹಾಡುಗಳ ಪಟ್ಟಿಯಲ್ಲಿ ನಂಬರ್‌ ಒನ್‌ ಪಟ್ಟವನ್ನು ಗಳಿಸಿಕೊಂಡಿತ್ತು. ಇಲ್ಲಿಂದ ಪ್ರಾರಂಭವಾದ ಬೀಟ್ಲ್ಸ್‌ನ ಗೆಲುವಿನ ಓಟವು ಇವರ ಹನ್ನೊಂದನೆಯ ಆಲ್ಬಮ್‌ ಬಿಡುಗಡೆಯಾಗುವವರೆಗೂ ಮುಂದುವರೆಯಿತು. ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿ 1970ರ ನಂಬರ್‌ ಒನ್‌ ಅಲ್ಬಮ್‌ ಆದ ಹನ್ನೆರಡನೆಯ ಆಲ್ಬಮ್‌ನ ಬಿಡುಗಡೆಯವರೆಗೂ ಮುಂದುವರೆಯಿತು. ಈ ತಂಡದ ಮೂರನೇಯ ಸಿಂಗಲ್‌ ಆಲ್ಬಮ್‌ "ಫ್ರಮ್‌ ಮಿ ಟು ಯು" ಏಪ್ರಿಲ್‌ನಲ್ಲಿ ಬಿಡುಗಡೆಯಾಯಿತು ಮತ್ತು ಇದೂ ಕೂಡ ಪಟ್ಟಿಯಲ್ಲಿ ಅಗ್ರ ಸ್ಥಾನ ಪಡೆದುಕೊಂಡಿತು. ಇದು ಹೆಚ್ಚಿನ ಸಮಯ ಇದು ಬ್ರಿಟೀಷ್‌ನ ಮುಂದಿನ ಆರು ವರ್ಷಗಳಲ್ಲಿ ಬಿಡುಗಡೆ ಕಂಡ ಎಲ್ಲ ಹದಿನೇಳು ಆಲ್ಬಮ್‌ಗಳಲ್ಲಿ ಮೊದಲನೆಯದಾಗಿ ಕಾಣಿಸಿತು. ಆಗಸ್ಟ್‌ನಲ್ಲಿ ಬಿಡುಗಡೆಯಾದ ಇವರ ನಾಲ್ಕನೆಯ ಸಿಂಗಲ್ "ಶಿ ಲವ್ಸ್‌ ಯು" ಆವರೆಗಿನ ಮಾರಾಟದ ಎಲ್ಲ ದಾಖಲೆಗಳನ್ನೂ ಮುರಿದು ಯುಕೆಯಲ್ಲಿ ಆವರೆಗೆ ಶೀಘ್ರದಲ್ಲೇ ಅತಿ ಹೆಚ್ಚು ಮಾರಾಟ ಕಂಡ ಆಲ್ಬಮ್‌ ಆಗಿ ಪ್ರಸಿದ್ಧಿ ಹೊಂದಿತು. ನಾಲ್ಕು ವಾರಗಳಲ್ಲಿ ಒಂದು ಮಿಲಿಯನ್‌ ಪ್ರತಿಗಳಲ್ಲಿ ನಾಲ್ಕನೇಯ ಮೂರು ಭಾಗ ಮಾರಾಟ ಕಂಡಿತು. ಮಿಲಿಯನ್‌ ಪ್ರತಿಗಳು ಮಾರಾಟವಾದ ಅವರ ಮೊದಲ ಸಿಂಗಲ್‌ ಆಲ್ಬಮ್‌ ಆಯಿತು. ಅಲ್ಲದೆ 1978ರವರೆಗೆ ಈ ದಾಖಲೆಯನ್ನು ಮ್ಯಾಕ್‌ಕರ್ಟ್ನಿ ಮತ್ತು ಅವರ ಬೀಟ್ಲ್ಸ್‌ ನಂತರದ ತಂಡ "ವಿಂಗ್ಸ್‌" ಹಾಡಿದ "ಮುಲ್‌ ಆಫ್‌ ಕಿಂಟೈರ್‌" ಪ್ರಥಮ ಸ್ಥಾನಕ್ಕೆ ಬರುವ‍ವರೆಗೂ ಯಾರೂ ಮುರಿಯಲು ಸಾಧ್ಯವಾಗಿರಲಿಲ್ಲ. ಬೀಟಲ್ಸ್ ಸಂಗೀತದ ಜನಪ್ರೀಯತೆಯು ಜೊತೆಗೆ ಮಾಧ್ಯಮಗಳ ಗಮನವನ್ನೂ ಕೂಡ ಸೆಳೆಯಿತು. ಅವರು ಇದಕ್ಕೆ ತೀರಾ ನೇರ‍ ಮನೋಭಾವದಿಂದ ಹಾಗೂ ಹೆಚ್ಚಾಗಿ ಪಾಪ್‌ ಹಾಡುಗಾರ‍ರಿಗೆ ಇರುತ್ತಿದ್ದ ಗತ್ತನ್ನು ತೋರಿಸದೆ ಅವರು ವರ್ತಿಸುತ್ತಿದ್ದ ರೀತಿಯೂ ಕೂಡ ಅವರಲ್ಲಿಯ ಆಸಕ್ತಿಯನ್ನು ಹೆಚ್ಚಿಸಿತು ಮತ್ತು ಹಲವರಿಗೆ ಸ್ಪೂರ್ತಿಯಾಯಿತು.
ಬೀಟ್ಲ್ಸ್‌ನ ಜನಪ್ರಿಯ "T-ಕೆಳಗಿರುವ" ಚಿಹ್ನೆಯು 1963ರಲ್ಲಿ ಸಂಗೀತ ಪರಿಕರಗಳ ವಿತರಕ ಹಾಗೂ ವಿನ್ಯಾಸಕಾರ ಇವೋರ್‌ ಆರ್ಬಿಟರ್‌ನಿಂದ ರಚಿಸಲ್ಪಟ್ಟಿತು. ಈ ಚಿಹ್ನೆಯನ್ನು ಮೊದಲು ಸ್ಟಾರ್‌ ಬಳಸುತ್ತಿದ್ದ ಬಾಸ್‌ಡ್ರಮ್‌ ಮೇಲೆ ಬಳಸಲಾಗಿತ್ತು. ಇದನ್ನು ಎಪ್ಸ್ಟನ್‌ ಮತ್ತು ಸ್ಟಾರ್ ಇಬ್ಬರೂ ಆರ್ಬೈಟ್‌ನ ಲಂಡನ್‌ನ ಶಾಪ್‌ನಲ್ಲಿ ಖರೀದಿಸಿದ್ದರು. ಆ ವರ್ಷದ ಮೊದಲರ್ದದಲ್ಲಿ ಈ ತಂಡವು ಮೂರುಬಾರಿ ಯುಕೆ ಪ್ರವಾಸ ಕೈಗೊಂಡಿತ್ತು. ಫೆಬ್ರುವರಿಯಲ್ಲಿ ಪ್ರಾರಂಭವಾದ ನಾಲ್ಕುವಾರಗಳ ಪ್ರವಾಸ ಮತ್ತು ಮೂರುವಾರಗಳ ಪ್ರವಾಸವನ್ನು ಮಾರ್ಚ್‌, ಮೇ-ಜೂನ್‌ನಲ್ಲಿ ಕೈಗೊಂಡಿತ್ತು. ಅವರ ಜನಪ್ರಿಯತೆ ಹೆಚ್ಚಿದಂತೆ, ಅವರನ್ನು ತೀವೃವಾಗಿ ಆರಾಧಿಸುವ ಗುಂಪುಗಳು ಹುಟ್ಟಿಕೊಂಡವು ಈ ಭಾವತೀವೃತೆಯನ್ನು "ಬಿಟ್ಲ್ ಮೇನಿಯಾ" ಎಂದು ಕರೆದರು. ಪ್ರವಾಸ ಕೈಗೊಳ್ಳುವ ಪ್ರಸಿದ್ಧ ತಂಡ ಎಂದು ಅದನ್ನು ಪರಿಗಣಿಸದಿದ್ದರೂ ಅವರು ಆಗ ಪ್ರಸಿದ್ಧರಾಗಿದ್ದ ಟಾಮಿ ರೋ, ಕ್ರಿಸ್‌ ಮೊಂಟೆಝ್‌ ಮತ್ತು ರಾಯ್‌ ಆರ್ಬಿಸನ್‌ ಮುಂತಾದ ಯುಕೆಯಲ್ಲಿ ಪ್ರಸಿದ್ಧರಾಗಿದ್ದ ಯುಎಸ್‌ ಕಲಾವಿದರ ಖ್ಯಾತಿಯನ್ನು ಮಸುಕುಗೊಳಿಸಿದರು. ಯುಕೆಯಲ್ಲಿ ಅವರು ನೇರ ಪ್ರದರ್ಶನ ನೀಡಿದ್ದಲೆಲ್ಲ ಅಲ್ಲದೆ ಪ್ರದರ್ಶನ ನೀಡದ ವಿರಾಮ ಸಮಯದಲ್ಲೂ ಅವರನ್ನು ಕಂಡು ಹುಚ್ಚೆದ್ದು ಕೂಗುವ ಜನಸಾಗರದ ಅಭಿನಂದನೆಯ ಮಹಾಪೂರವೇ ಕಂಡುಬರುತ್ತಿತ್ತು. ಪೊಲೀಸರಿಗೆ ಅವರು ಹೊದೆಡೆಯಲ್ಲೆಲ್ಲ ಜನರನ್ನು ಚದುರಿಸಲು ವೇಗವಾದ ನೀರಿನ್ನು ಹಾರಿಸಬೇಕಾಗುತ್ತಿತ್ತು. ಈ ತಂಡವನ್ನು ಜನರಿಂದ ರಕ್ಷಿಸುವ ಸಲುವಾಗಿ ಸಾವಿರಾರು ಪೊಲಿಸ್‌ ಅಧಿಕಾರಿಗಳನ್ನು ನೇಮಿಸುವ ಕುರಿತು ಪಾರ್ಲಿಮೆಂಟ್‌ಗಳಲ್ಲಿ ಚರ್ಚೆ ನಡೆಯುತ್ತಿತ್ತು. ಹ್ಯಾಮ್‌ಬರ್ಗ್‌ ಪ್ರಕರಣ ನಡೆದ ನಂತರದ ವರ್ಷಗಳಲ್ಲಿ ಮೊಟ್ಟಮೊದಲ ಬಾರಿಗೆ ಅಕ್ಟೋಬರ್ ಕೊನೆಯಲ್ಲಿ ಐದು ದಿನಗಳ ವಿದೇಶ ಪ್ರವಾಸವನ್ನು ಸ್ವೀಡನ್‌ಗೆ ಈ ತಂಡ ಕೈಗೊಂಡಿತು. ಯುಕೆಗೆ ಹಿಂದಿರುಗಿದ ನಂತರದಲ್ಲಿ ಅವರನ್ನು ಹೀಥ್ರೋ ವಿಮಾನ ನಿಲ್ದಾಣದಲ್ಲಿ ಅಭಿನಂದಿಸಲಾಯಿತು. ಈ ಸಂದರ್ಭದಲ್ಲಿ ವಿಪರೀತ ಮಳೆ ಬೀಳುತ್ತಿದ್ದುದನ್ನೂ ಲೆಕ್ಕಿಸದೇ ಸಾವಿರಾರು ಜನರು ಜೊತೆಗೆ ಐವತ್ತು ಪತ್ರಕರ್ತರು ಮತ್ತು ಛಾಯಾಗ್ರಾಹಕರು, ಬಿಬಿಸಿ ದೂರದರ್ಶನದ ಛಾಯಾಗ್ರಾಹಕ ತಂಡದವರೂ ಅವರನ್ನು ಸುತ್ತುವರೆದಿದ್ದರು. ಮಾರನೇ ದಿನವೇ ಬೀಟ್ಲ್ಸ್ ಮತ್ತೊಂದು ಆರು ದಿನಗಳ ಯುಕೆ ಪ್ರವಾಸವನ್ನು ಕೈಗೊಳ್ಳುವುದಿತ್ತು. ಅದಾಗಲೇ ಅವರು ಅನಾಯಾಸವಾಗಿ ಮಾಧ್ಯಮಗಳ ಮುಖ್ಯ ಸುದ್ದಿಗಳಲ್ಲಿ ಮಿಂಚತೊಡಗಿದ್ದರು.

"ಪ್ಲೀಸ್‌ ಪ್ಲೀಸ್‌ ಮಿ" ಆಗಲೂ ಮುಖ್ಯ ಆಲ್ಬಮ್‌ಗಳ ಪಟ್ಟಿಯಲ್ಲಿ ಅಗ್ರ ಸ್ಥಾನವನ್ನು ಉಳುಸಿಕೊಂಡಿತ್ತು. ಇದು ಸುಮಾರು ಮೂವತ್ತು ವಾರಗಳ ಕಾಲ ಈ ಸ್ಥಾನವನ್ನು ಉಳಿಸಿಕೊಂಡಿತ್ತು. ಇದನ್ನು "ವಿತ್‌ ದಿ ಬೀಟಲ್ಸ್ " ಮಾತ್ರ ಇದರ ಸ್ಥಾನವನ್ನು ಕೆಳಗಿಳಿಸಲು ಸಾಧ್ಯವಾಯಿತು. ಅದು ಸುಮಾರು ಇಪ್ಪತ್ತೊಂದು ವಾರಗಳ ಕಾಲ ಅಗ್ರಸ್ಥಾನವನ್ನು ಉಳಿಸಿಕೊಂಡಿತ್ತು. ನೇರ ಕಾರ್ಯಕ್ರಮಕ್ಕಿಂತ ಹೆಚ್ಚಾಗಿ ಸ್ಟುಡಿಯೋ ತಂತ್ರಗಳನ್ನು ಇವರು ಉತ್ತಮವಾಗಿ ಬಳಸಿಕೊಂಡರು. ಈ ಆಲ್ಬಮ್‌ ಅನ್ನು ಜುಲೈ ಮತ್ತು ಅಕ್ಟೋಬರ್‌ ನಡುವಿನಲ್ಲಿ ಧ್ವನಿಮುದ್ರಿಸಿಕೊಳ್ಳಲಾಯಿತು. " ವಿತ್‌ ದಿ ಬೀಟ್ಲ್ಸ್‌ " ಅನ್ನು ಆಲ್‌ಮ್ಯೂಸಿಕ್‌ನಲ್ಲಿ " ಇದು ಮುಖ್ಯ ಆಲ್ಬಮ್‌ ಅನ್ನು ಇನ್ನೂ ಹೆಚ್ಚಿನ ಗಹನತೆ ಮತ್ತು ಸೂಕ್ಷ್ಮತೆ ಅಳವಡಿಸಿ ಮುಂದುವರೆಸಲಾದ ಭಾಗ" ಎಂದು ವಿವರಿಸಲಾಯಿತು. ಆವರೆಗೆ ಆಚರಣೆಯಲ್ಲಿದ್ದ ರೂಡಿಯನ್ನು ಕಡೆಗಣಿಸಿ, ಮುಂದೆ ನವೆಂಬರ್‌ನಲ್ಲಿ ಬಿಡುಗಡೆಯಾಗಲಿದ್ದ "ಐ ವಾಂಟ್‌ ಟು ಹೋಲ್ಡ್ ಯುವರ್‌ ಹ್ಯಾಂಡ್‌" ಸಿಂಗಲ್ಸ್‌ ಆಲ್ಬಮ್‌ನ ವ್ಯಾಪಾರವನ್ನು ಹೆಚ್ಚಿಸಲು ಪೂರ್ವಭಾವಿಯಾಗಿ ಒಂದು ಗೀತೆಯನ್ನು ಮೊದಲೇ ಬಿಡುಗಡೆ ಮಾಡಲಾಯಿತು. ""ವಿತ್‌ ದಿ ಬೀಟ್ಲ್ಸ್‌‌"" "ಟೈಮ್ಸ್‌‌" ನ ವಿಮರ್ಶಕ ವಿಲಿಯಮ್‌‍ ಮನ್‌ ಗಮನವನ್ನು ಸೆಳೆಯಿತು ಅವರು ಲೆನನ್‌ ಮತ್ತು ಮ್ಯಾಕ್‌ಕರ್ಟ್ನಿ ಅವರನ್ನು "1963ರ ಅತ್ಯುತ್ತಮ ಗೀತರಚನಾಕಾರರು ಎಂದು" ವಿಮರ್ಶಿಸಿದರು. ಪತ್ರಿಕೆಯು ಈ ತಂಡದ ಕುರಿತು ಸರಣಿ ಲೇಖನಗಳನ್ನು ಪ್ರಕಟಿಸಿತು ಅದರಲ್ಲಿ ಮನ್‌ ಅವರು ವಿತ್‌ ದಿ ಬೀಟಲ್ಸ್ ಆಲ್ಬಮ್‌ನ ಸಂಗೀತದ ಕುರಿತು ಸಾಧ್ಯಂತವಾಗಿ ವಿವರಿಸಿದರು. ಇದರಿಂದಾಗಿ ಈ ತಂಡದ ಘನತೆಯು ಇನ್ನೂ ಹೆಚ್ಚಾಯಿತು. "ವಿತ್‌ ದಿ ಬಿಟ್ಲ್ಸ್‌‌ " ಮಿಲಿಯನ್‌ ಪ್ರತಿಗಳು ಮಾರಾಟವಾದ ಎರಡನೇ ಆಲ್ಬಮ್‌ ಅಗಿ ದಾಖಲೆ ನಿರ್ಮಿಸಿತು, ಇದಕ್ಕೂ ಮೊದಲು 1958ರಲ್ಲಿ "ಸೌತ್‌ ಫೆಸಿಫಿಕ್‌ " ಸೌಂಡ್‌ಟ್ರ್ಯಾಕ್‌ ಈ ದಾಖಲೆಯನ್ನು ಮಾಡಿತ್ತು.

ಕೀರ್ತಿ ಪರಂಪರೆ
ಬಿಡುಗಡೆಯಾದ CDಗಳು
""ಪ್ಲೀಸ್‌ ಪ್ಲೀಸ್‌ ಮಿ"" ಮತ್ತು ""ವಿತ್‌ ದಿ ಬೀಟಲ್ಸ್ "" ನ ’ಯುಕೆ’ಯಲ್ಲಿಯ ಜನಪ್ರಿಯತೆ
ಸಂಗೀತ ಶೈಲಿ ಮತ್ತು ವಿಕಸನ